stanford-oval/wikipedia huggingface dataset:
התחייבות הנתינה

וורן באפט
ביל גייטס
התחייבות הנתינה (מאנגלית: The Giving Pledge) הוא מיזם הפונה למיליארדרים בארצות הברית, ומבקש מהם להתחייב לתרום את רוב הונם (מעל 50%) למטרות צדקה. את המיזם ייסדו המיליארדרים וורן באפט וביל גייטס.
אודות

בשנת 2006 החליט באפט כי יתרום את רוב הונו לקרן הצדקה של ביל ומלינדה גייטס. כתוצאה מכך חשבו גייטס ובאפט על הרעיון לגייס בעלי ממון נוספים שיתרמו את כספם לצדקה.
ההתחייבות אינה מסמך משפטי מחייב אלא הצהרה מוסרית. תרומת ההון יכולה להתרחש במהלך חייו של התורם או לאחר מותו.
בין החותמים על ההתחייבות (בנוסף לגייטס ובאפט): פול אלן, מייקל בלומברג, לארי אליסון, אלי ברוד, בריאן ארמסטרונג, ג'ורג' לוקאס, מייקל מילקן, ג'יימס האריס סימונס, טד טרנר, בריאן צ'סקי, מארק צוקרברג, דיאן פון פירסטנברג ומקנזי סקוט.
הר טרור (אנטארקטיקה)

ערך זה עוסק בהר באי רוס שבאנטארקטיקה. אם התכוונתם למשמעות אחרת, ראו .
| --- | --- |
הר טרור מימין והר ארבוס משמאל
הר טרור מימין והר ארבוס משמאל
 מידע כללי
 סוג הר:  הר געש מטיפוס חרוט מגן
 על שם:  אה"מ טרור 
 גובה:  3,230 מטר
 מיקום:  האי רוס שבאנטארקטיקה
 רכס הרים:  ההרים הטראנס-אנטארקטיים 
 העפלה ראשונה:  1959
 מסלול ההעפלה הקל:  בסיסי, טיפוס שלג/קרח
 קואורדינטות:  77°30′51″S 168°33′12″E﻿ / ﻿77.514219°S 168.553236°E﻿ / -77.514219; 168.553236
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר טרור(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר טרור
 
מפת האי רוס
הר טרור (באנגלית: Mount Terror) הוא הר געש, המהווה את חלקו המזרחי של האי רוס, שבאנטארקטיקה.
להר בו מספר רב של חרוטי לבה וכיפות על צלעות ההר.
גובהו של ההר 3,230 מטרים מעל פני הים; ההר מתנשא לגובה של 1,808 מטרים מעל סביבתו.
מרבית ההר נמצא תחת מעטה שלג וקרח.
ההר הוא השני בגודלו בין ארבעת הרי הגעש, המהווים את האי רוס. ההר הסמוך ממערב לו, במרחק 32.36 קילומטרים - הר ארבוס, מאפיל עליו בגובהו.
היסטוריה > גילוי ההר

ההר התגלה על ידי סר ג'יימס קלארק רוס בשנת 1841
היסטוריה > מקור השם

רוס נתן להר את שמו בשנת 1841.
רוס קרא להר על שם ספינתו השנייה, טרור.
היסטוריה > הטיפוס על ההר

הראשונים להעפיל אל פסגת הר טרור היו אנשי קבוצה ניו זילנדית בשנת 1959.
גאולוגיה

הסלעים בפסגת ההר טרם נחקרו, אבל חלקים נמוכים ממדרונות ההר נחקרו, וגילם של הסלעים שם נע בין 0.82 ל-1.75 מיליון שנים.
הר טרור איננו מגלה כל סימנים לפעילות געשית ב-10,000 השנים האחרונות.
אזכורים בספרות

בהר טרור מתבצרים מהפכנים רוסים מלוכנים בספר המדע הבדיוני, "אולגה רומנוב", מאת ג'ורג' גריפית, משנת 1894.
הר טרור והר ארבוס מוזכרים בנובלה At the Mountains of Madness מאת ה.פ. לאבקרפט, משנת 1936.
הר טרור משמש כאתר ברומן State of Fear מאת מייקל קרייטון, משנת 2004.
ראו גם

נקודת טרור
אוכף טרור
קרחון טרור
לקריאה נוספת

• LeMasurier, W. E. (1990).  Thomson, J. W. (ed.). Volcanoes of the Antarctic Plate and Southern Oceans. American Geophysical Union. pp. 512 pp. ISBN 0-87590-172-7.
• Delisle, G. (1990), , Journal of Glaciology, 36(124), 350-351. doi:10.3189/S0022143000000502
• C.A Rowe, J Kienle, , Journal of Geodynamics, Volume 6, Issues 1–4, 1986, Pages 375-385, ISSN 0264-3707, https://doi.org/10.1016/0264-3707(86)90050-5
• Andrew J. Hund, , PP 613 - 617
הערות שוליים

1 2 3 4 5  מידע גאוגרפי והיסטורי
↑  לפי מקור אחר ומקור נוסף גובהו של ההר 3,278 מטרים מעל פני הים
↑  לפי מקור אחר גובהו של ההר 3,288 מטרים מעל פני הים
↑  לפי מקור אחר גובהו של ההר 3,262 מטרים מעל פני הים
1 2  מידע גאוגרפי
1 2 3 4  מידע גאוגרפי והיסטורי באתר הגאזט האנטארקטי של ממשלת ניו זילנד
1 2  מידע גאולוגי
המרכז למורשת יהדות טורקיה

| --- | --- |

 מידע כללי
 סוג:  היסטוריה ותרבות
 מיקום:  יהוד 
 מדינה:  ישראל 
 מייסדים:  ארקאדאש - קהילת יוצאי טורקיה בישראל 
 הקמה ובנייה
 תקופת הבנייה:  ?–2005
 תאריך פתיחה רשמי:  2005 
 קואורדינטות:  32°02′07″N 34°53′43″E﻿ / ﻿32.035361111111°N 34.895277777778°E﻿ / 32.035361111111; 34.895277777778
  מפת מיקום  מפה דינמית   (למפת גוש דן מוגדלת) המרכז למורשת יהדות טורקיה(למפת גוש דן רגילה) המרכז למורשת יהדות טורקיה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום המרכז למורשת יהדות טורקיה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום המרכז למורשת יהדות טורקיה  he המרכז למורשת יהדות טורקיהhe המרכז למורשת יהדות טורקיהמפת __ יהוד-מונוסון (in English: Yehud-Monosson) [‌גוש דן וסביבותיו‌]מצפון: __ סביון (יישוב) (in English: Savyon), __ מועצה אזורית דרום השרון (in English: Drom HaSharon Regional Council) ממזרח:__ מועצה אזורית חבל מודיעין (in English: Hevel Modi'in Regional Council) מדרום: __ נמל התעופה בן-גוריון (in English: Ben Gurion Airport) ממערב: __ מחנה דורי (in English: Tel HaShomer Base), __ קריית אונו (in English: Kiryat Ono), __ אור יהודה (in English: Or Yehuda) tabBackground:;tabBorder:#aaa;defaultTab:0;
 
המרכז למורשת יהדות טורקיה הוא מוזיאון להנצחת היסטוריה טורקית ויהדות טורקיה. המרכז פועל גם לידידות בין העם היהודי והטורקי. הוא הוקם בשנת 2005 על ידי עמותת ארקאדאש - קהילת יוצאי טורקיה בישראל בעיר יהוד. בהמשך הועברו המוצגים לבית האבות רקנאטי לדוברי לאדינו בפתח תקווה.
מבנה המרכז

המבנה מחולק למוזיאון, חדר אתאטורק, מרכז כנסים וכיתת לימוד. במרכז גני נוי - גן אתאטורק, גן באיזיט השני, גן הפירות של סלאחטין אולקומן, וגן התה של דריו מורנו.
מוזיאון יהדות טורקיה המוזיאון מחולק לכמה חלקים: שיחזור בית עץ מהתקופה העות'מאנית שכולל את המטבח, הסלון ופינת העבודה. בית כנסת הכולל ספר תורה עתיק מאיזמיר, מגילת אסתר עתיקה, ספר הפטרות, ספרי קודש וספרים נוספים. ופינת הסלון הטורקי. באזור אחר של המוזיאון ניתן למצוא ויטרינות המציגות דגמי בתים, כלי בית עתיקים, תמונות, וחפצים שונים.
כיתת לימוד וספרייה המשמשות ללימוד טורקית, לאדינו, אינטרנט ומחשבים. בספרייה אלפי ספרים בטורקית, עברית ולאדינו בנושאים שונים ובעיקר בנושאים הקשורים ליהדות טורקיה.
חדר אתאטורק מציג עשרות תמונות, ספרים רבים, בולים, פסלים ודברים נוספים הקשורים לנשיא הראשון ומייסדה של הרפובליקה הטורקית – מוסטפא כמאל אתאטורק.
אולם כנסים (על שם אידה פרץ) המשמש להרצאות וכנסים, לאסיפות בחגים ובמהלך היום משמש האולם כמועדון לקשישים.
גינת מוסטפא כמאל אתאטורק כוללת שיחי פסיפלורה התוחמים אותה ובמרכזה אנדרטה לזכרו של אתאטורק. על כן מוצב פסל דמותו של אתאטורק (חצי גוף) ולצידו דגם של פבילון (גאזבו). האנדרטה הובאה במיוחד מטורקיה.
גינת ביאזיט ה-II כוללת עצי צאלון נאה שנקראים על שמו של באיזיט השני מנהיג טורקי במהלך שנות גירוש ספרד, שפתח את שערי ארצו בפני היהודים שגורשו מספרד ופורטוגל.
גינת הפירות של סלאחטין אולקומן הגינה מכוסה באדמת טוף ונטועים בה עצי פרי מסוגים שונים (סמל לניצולים). קרויה על שם סלאחטין אולקומן שהיה הקונסול הכללי הטורקי ברודוס בתקופה שרודוס הייתה תחת הכיבוש הגרמני. ובסוף יולי 1944 כשהגרמנים החלו לגרש מהאי 1,700 יהודים הצליח אולקומן להציל כחמישים יהודים. 13 מהם היו אזרחים טורקיים. הייתה זו יוזמתו האישית והוא ביצע זאת תוך סיכון ממשי לחייו. על שם פועלו כונה "שינלדר הטורקי".
גינת התה של דריו מורנו שטח הגינה כ-50 מ"ר וסביבה עצי פרי שונים ועשבי תה.
גלריה

הספרייה
ארגז ששימש לנדוניה
גינת הפירות
גינת התה
חזית המרכז בעבר, בעת ששכן ביהוד
ראו גם

ארקאדאש - קהילת יוצאי טורקיה בישראל
התאחדות יוצאי תורכיה בישראל
מוזיאון יהדות טורקיה
הצהרת מכון דיסקברי בדבר התנגדות לדרוויניזם

"הצהרת מכון דיסקברי בדבר התנגדות לדרוויניזם" (באנגלית: A Scientific Dissent from Darwinism) היא הצהרה שפורסמה בשנת 2001 על ידי מכון דיסקברי, מכון אמריקאי שמרני המקדם את האמונה בתכנון תבוני. נכון ל-2019, על ההצהרה חתומים למעלה מ-1,000 מדענים אקדמאים (לא בהכרח בתחומים הקשורים לאבולוציה), בעלי תואר ד"ר, פרופסור, או פרופסור לרפואה[דרושה הבהרה].
תוכן ההצהרה

לשון ההצהרה בתרגום לעברית היא:
אנו מטילים ספק בטענות בדבר היכולת של מוטציה אקראית להסביר את מורכבות החיים. יש לעודד בדיקה זהירה של הראיות התומכות בתורת דרווין
ההצהרה מתייחסת לאבולוציה כאל "תורת דרווין", מושג שאינו מקובלים בשימוש המדעי המודרני ובעל כמה משמעויות. ההצהרה מתייחסת אך ורק למנגנוני לברירה טבעית ולמוטציה אקראית בלבד. עם זאת, כיום שחלוף גנטי, זרימת גנים וסחף גנטי הם חלק אינטגרלי מהסינתזה האבולוציונית המודרנית המקובלת במדע.
ביקורת נשמעה על שרוב החתומים על ההצהרה חסרי התמחות בתחום האקדמי הרלוונטי לאבולוציה, הוא הביולוגיה. בהצהרה המקורית מ-2001, פחות מ-20% מהחותמים היו ביולוגים.
ביקורת נגדית מציגה את הסיכון אליו נחשפים חותמי ההצהרה, כך שחותם פוטנציאלי נמנע מכך בעקבות מקרים של שלילת משרות ממטילי ספק בשלמות התאוריה הדרוויניסטית. בשלב כלשהו גם באתר הפרויקט כתבו אזהרה למי שניגש לחתום: ”מניסיוננו, הבעת התנגדות לדרוויניזם יכולה ליצור מחלוקת ולהיות לא בטוחה, במיוחד עבור אלה שעדיין לא קיבלו קביעות. אם עדיין לא קיבלת קביעות, מומלץ לשקול היטב אם כדאי לך לחתום” (תרגום מדף ההצטרפות להצהרה).
בין החותמים חמישה ישראלים: ישראל חנוקוגלו, פרופסור לביוכימיה באוניברסיטת אריאל; חיים שור, פרופ' במחלקה להנדסת תעשייה וניהול באוניברסיטת בן-גוריון; מארק שלפוברסקי, ד"ר לווירולוגיה מאוניברסיטת בר-אילן; ירמיהו ברנובר פרופסור לפיזיקה באוניברסיטת בן-גוריון; וג'יימס אי רנקין, ד"ר לפיזיקה מישיבה יוניברסיטי (אך רשום בישראל).
תגובות להצהרה

בעקבות הצהרה זו קמו כמה עצומות נגדיות.
האיגוד הלאומי לחינוך מדעי בארצות הברית פתח את "פרויקט סטיב" (Project Steve). מדובר בעצומה התומכת באבולוציה, וחתומים עליה אך ורק מדענים בעלי תואר ד"ר בתחום הביולוגיה, הפלאונטולוגיה או הגאולוגיה – ששמם הפרטי הוא סטיב (סטיבן, סטפן, סטפני). זוהי פרודיה שמטרתה להראות כמה מעט חותמים יש להצהרה של מכון דיסקברי מתוך כלל הקהילה המדעית. מספר המדענים ברשימת פרויקט סטיב, נכון ל-2024, הוא 1,493. בהם יותר ביולוגים מאשר בעצומה של מכון דיסקברי.
על עצומה בשם "תמיכה מדעית בדרוויניזם" (A Scientific Support for Darwinism), שהוצגה כראיית נגד בבית משפט לאחר שהוצגה בו העצומה של מכון דיסקברי, חתמו 7,733 מדענים תוך ארבעה ימים (ראו גרף משמאל).
על "פרויקט מכתב הכמורה" (Clergy Letter Project) חתומים יותר מ-10,000 אנשי כמורה אמריקאים שאומרים כי "האמונה באמיתות הנצחיות של התנ"ך והתגליות המדעיות יכולים להתקיים בבטחה זה לצד זה".
ראו גם

התנגדויות לתורת האבולוציה
שיעור התמיכה באבולוציה
הערות שוליים

↑  אתר הפרויקט ורשימת ה"סטיבים" באתר "National Center for Science Education", שבאוקלנד, קנדה.
↑  List of Steves, באתר הפרויקט.
↑  אתר הפרויקט(הקישור אינו פעיל, 4.12.2021)
↑  "The Clergy Letter Project". The Clergy Letter Project. Indianapolis, Indiana: Ovation Agency.
גרף המציג את מספר החותמים בתוך ארבעה ימים על העצומה הנגדית - "A Scientific Support for Darwinism" (תמיכה מדעית בדרוויניזם), 7,733 מדענים, מתוכם 3,385 ביולוגים.
הפטיש של לונדון

הפטיש של לונדון (המכונה גם "החפץ של לונדון") הוא שם שניתן לפטיש עשוי ברזל ועץ שנמצא בלונדון, טקסס (אנ') בשנת 1936. חלק מהפטיש מוטבע בתוך סלע, מה שמוביל לכך שהוא נחשב בעיני חלקים כממצא חריג מאחר שלא ברור כיצד סלע שנוצר 400 מיליון שנה לפני זמננו, לפי תיארוך פחמן יכול להיווצר סביב חפץ מלאכותי לכאורה.
היסטוריה

כביכול נמצא את הפטיש על ידי זוג מקומי, מקס האן ואהובתו הסודית, בעת שיצא לאורך מסלול הנחל האדום ליד העיר לונדון. הם הבחינו בפיסת סלע משוחררת עם מעט עץ שככל הנראה משובץ בה ולקחו אותה איתם הביתה. עשור לאחר מכן, בנם מקס פרץ את הסלע כדי למצוא את ראש הפטיש הנסתר בתוכו.
אורכו של ראש הפטיש ממתכת הוא 15 סנטימטר וקוטרו 25 מילימטרים, מה שמוביל את חלקם להציע שהפטיש הזה לא שימש לפרויקטים גדולים, אלא לעבודה נאה או מתכת רכה. המתכת של ראש הפטיש מורכבת מ-96.6% ברזל, 2.6% כלור, ו-0.74% גופרית.[דרוש מקור] ראש הפטיש לא חלוד מאז גילויו באמצע שנות ה-30 של המאה ה-20.
הפטיש החל למשוך תשומת לב רחבה יותר לאחר שהוא נקנה על ידי קרל בא (Carl Baugh) בשנת 1983, שטען כי החפץ הוא תגלית "מונומנטלית 'לפני המבול'". הוא השתמש בזה כבסיס להשערות כיצד האיכות האטמוספירית של כדור הארץ לפני שיטפון יכולה הייתה לעודד את צמיחתם של נפילים. הפטיש הוא כעת תערוכה במוזיאון ראיות ליצירה (אנ') של באו, שמוכר העתקים ממנו למבקרים.
משקיפים אחרים ציינו כי הפטיש תואם סגנונית לכלים אמריקניים טיפוסיים שיוצרו באזור בסוף 1800. העיצוב שלו תואם את הפטיש של כורה. הסבר אפשרי לסלע שמכיל את החפץ הוא שהמינרלים המסיסים מאוד באבן הגיר העתיקה עשויים להיווצר קרקע סביב האובייקט, באמצעות תהליך שכיח, שיוצר לעיתים קרובות דחיפות דומות סביב מאובנים וגרעינים אחרים.
הערות שוליים

↑  "The London Artifact". www.creationevidence.org. נבדק ב-25 בפברואר 2015. {{cite web}}:  (עזרה)
↑  Middleton, Jim (20 ביולי 2011). "The London Hammer". Historic Mysteries. נבדק ב-25 בפברואר 2015. First of all, there are conflicting reports as to where the object was actually located in the surrounding rocks. And there is no photographic evidence of the object prior to being disturbed. One report states that the hammer was embedded in a rock formation dating from the Cretaceaus Period (65-135 million years ago). But other accounts state that Mr. Hahn found the hammer bearing nodule “near” these surrounding rocks. Skeptics argue that minerals could have cemented the hammer around the Cretaceous rock after it was dropped or left behind. This could easily lead novice geologists to believe that the hammer and the rock formation are from the same time period. The only true method of determining the age of the hammer is through Carbon 14 dating of the wooden handle, but Baugh has yet to authorize this procedure. The handle appears to be partially fossilized, so this certainly adds to the argument that this a very ancient tool. But fossilization can occur prematurely through various natural methods. To skeptics, the hammer appears to be a tool that was abandoned or lost some 200 years ago, but to it’s [sic] supporters, this is a clear indication that man has been on this Earth much longer than previously thought. {{cite web}}:  (עזרה)
↑  Coppedge, M. "Giant Humans and Dinosaurs". www.biblebelievers.org.au.
↑  Keith Fitzpatrick-Matthews (9 במאי 2007). "The London Artifact (Texas)". Bad Archaeology. נבדק ב-17 בדצמבר 2016. {{cite web}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הפטיש של לונדון".
העגלה הירוקה (סדרת טלוויזיה, 2020)

| --- | --- |
 סוגה:  ספרות בלשית, קומדיה 
 בימוי:  סרגיי קרוטין 
 שחקנים:  דמיטרי חראטיאן  סמיון טרסקונוב 
 ארץ מקור:  רוסיה 
 שפות:  רוסית 
 מספר עונות:  1 
 מספר פרקים:  16 
 הפקה
 מוזיקה:  מקסים דונייבסקי 
 אורך פרק:  50 דק' 
 שידור
 רשת שידור:  הערוץ הראשון (רוסיה) 
 תקופת שידור מקורית:  3 בינואר 2020 – 10 בינואר 2020 
 קישורים חיצוניים
 דף התוכנית ב-IMDb
 
העגלה הירוקה (ברוסית: Зелёный фургон) היא סדרת טלוויזיה רוסית, המשך למיני-סדרה "העגלה הירוקה" משנת 1983. הסדרה צולמה בשנת 2018 והקרנת הבכורה התקיימה ב-3 בינואר 2020 בערוץ הראשון. את התפקיד הראשי של וולודיה פטריקייב גילם שוב דמיטרי חרטיאן, גם יקטרינה דורובה, שנפטרה ב-13 בדצמבר 2019, הספיקה לגלם את דמותה של קטקה-ז'אר.
עלילה

שנת 1946, באותה אודסה, 20 שנה לאחר האירועים שתוארו בסרט הטלוויזיה באותו שם. ולדימיר פטריקייב שמצא את עצמו בכלא בשנת 1939, ואז עבר את המלחמה בגדוד המודיעין במהלך התקדמות הכוחות מסטלינגרד לברלין, ולדימיר פטריקייב חוזר למולדתו אודסה. לאחר ההרעלה ההמונית באלכוהול באיכות נמוכה, ראש המשרד לחקירות פליליות באודסה מזמין את הבלש הזקן לעזור לסמל הצעיר יסגני קרסאווין לחקור את המקרה.
פרקי הסדרה

ארבעים מעלות המוות
זהב הסקיתים
כנופיית ארנאוטסקי
מות עמנואל
עוגן מוזהב
שחקנים

דמיטרי חראטיאן - רב-סרן במחלקת החקירות הפליליות ולדימיר אלכסייביץ' פטריקייב
סמיון טרסקונוב - יבגני קרסאווין, בן לשוטר
ולרי קוחרישין - סבא, מומחה לרפואה משפטית
נטליה קייקו - שוטרת
נטליה וודובינה - ליודמילה, אשתו הראשונה של פטריקייב
יקטרינה אולקינה - עמנואל, אשתו החדשה של פטריקייב
אלכסנדר נומוב - סא"ל זיגנייבייב (חברו לכיתה של פטריקייב, אביו הוא צ'רבן)
ירוסלב ז'לנין - קפטן משרד ביטחון המדינה מיכלצ'וק
יקטרינה דורובה - קטקה-ז'אר (חברתו לכיתה של פטריקה, אשתו של נאה)
ארתור סופלניק - נאה הבן, בן גנב הסוסים
אלכסנדר רפופורט - גוסטב באואר
ויאצ'סלב מנוצ'רוב - ויקטור באואר
אלכסנדר דוידוב - קורצ'ינסקי, מנהל מחסן המתכות
אלכסיי דמיטריב - סרטן, שודד ממחסן המתכות
אלכסנדר קורשונוב - אל"ם צ'רנישנקו
יורי מסלאק - רס"ן גונצ'רנקו
אנטולי קוט - קפטן פטרוב
אולג מסלניקוב-וויטוב - גרישה ארנאוטסקי
דניס קרשוב - קרוס
ארתור וואחה - סטפן בורודין (בואטסוויין)
סווטלנה קרצבה - דודה רוז
ויטאלי קורנינקו - מאשה
סרגיי צ'ונישווילי - הקריין
הערות שוליים

↑  Максим Дунаевский об ансамбле «Фестиваль» и песнях для кино
הצהרת נאמנות

הצהרת נאמנות היא הצהרה שנדרשת ממהגרים המעוניינים להתאזרח באופן רשמי במדינה בה הם מתגוררים. הצהרת נאמנות היא בדרך כלל אחד מהשלבים האחרונים בתהליך ההתאזרחות, ונעשית במעמד רשמי. הצהרת הנאמנות באה להכריז על נאמנות ותחושת פטריוטיות של המתאזרח כלפי המדינה החדשה שלו.
הדרישה להצהרה זו קיימת בין היתר באוסטרליה, בארצות הברית, בקנדה וב-22 מ-33 מדינות אירופיות, כאשר בגרמניה ובאיטליה הדרישה אינה חלה על כלל המתאזרחים: בגרמניה פטורים ממנה מתאזרחים בני הלאום הגרמני ("Volksdeutche") החיים מחוץ לגרמניה, ובאיטליה פטורים מהצהרה זו מי שמוכיחים קשר דם לאומה האיטלקית, כגון איטלקיים החיים בארצות הברית. מדינות מסוימות המנהיגות משטר מונרכי, דורשות מהמגרים גם הצהרת נאמנות למונרך. כמו כן קיימות מדינות בהן הצהרת הנאמנות כוללת התייחסות לאלוהים, אולם לרוב זהו סעיף אופציונלי שמושמט עם בקשת המתאזרח.
נוסחי ההצהרה > ארצות הברית

אני מצהיר בזאת, תחת שבועה, שאני מוותר ומתכחש לחלוטין לכל נאמנות לנסיך, שליט, מדינה או ריבונות אשר להם הייתי עד כה נתין או אזרח; שאתמוך ואגן על החוקה והחוקים של ארצות הברית של אמריקה כנגד כל אויביהם, מבית ומחוץ; שאשא דבר אמת ואהיה נאמן כלפיהם; שאשא נשק בשם ארצות הברית אם אדרש לכך על פי החוק; שאבצע תפקידים לא-קרביים עבור צבא ארצות הברית אם אדרש לכך על פי החוק; שאבצע חובות אזרחיות בעלות חשיבות לאומית בפיקוח אזרחי אם אדרש לכך על פי החוק; ושאני לוקח התחייבות זו על דעת עצמי, ללא הסתייגויות או כוונה להתחמק מהן; שכה יעזור לי אלוהים.
ע"פ החוק, לבקשת המתאזרח ניתן להשתמש בביטוי "ומאשר בכובד-ראש" במקום המילים "תחת שבועה", וכן להשמיט את המילים "שכה יעזור לי אלוהים".
נוסחי ההצהרה > הממלכה המאוחדת

אני, {שם המתאזרח}, נשבע באלוהים (או לחלופין: מצהיר בכנות, ביושר ובכובד-ראש), בשעת הפיכתי לאזרח בריטי, שאהיה מסור ונאמן לצ'ארלס השלישי ויורשיו, על פי החוק.
החל משנת 2004, נדרשים המתאזרחים גם להצהרה הבאה:
אהיה נאמן לממלכת המאוחדת ואכבד את זכויותיה וחירותיה. אתמוך בערכיה הדמוקרטים. אשמור על חוקיה בנאמנות ואמלא את חובותיי כאזרח בריטי.
נוסחי ההצהרה > אוסטרליה

החל מרגע זה והלאה, (בפני אלוהים), אני מתחייב להיות נאמן לאוסטרליה ולאזרחיה, שבערכיהם הדמוקרטיים אני מאמין, שאת זכויותיהם וחירותיהם אני מכבד, ושלחוקיהם אציית.
התוספת "בפני אלוהים" היא אופציונלית.
נוסחי ההצהרה > ישראל

ע"פ חוק האזרחות, התשי"ב-1952, על כל המבקש לקבל אזרחות ישראלית להצהיר ע"פ הנוסח:
אני מצהיר שאהיה אזרח נאמן למדינת ישראל.
הצהרה זו נדרשת מכל המקבלים אזרחות ישראלית.
ב-10 באוקטובר 2010 אישרה הממשלה להגיש לאישור הכנסת תיקון לחוק האזרחות, לפיו אדם המבקש אזרחות שלא מכוח חוק השבות יחויב להוסיף בסוף ההצהרה המקורית את המילים "כמדינה יהודית ודמוקרטית". התיקון לא אושר בכנסת.
הערות שוליים

↑  אטילה שומפלבי, הממשלה אישרה התיקון: בלי נאמנות אין אזרחות, באתר ynet, 10 באוקטובר 2010
↑  יאיר שפירא, הנאמנות גרסת נאמן, האזרחות נוסח אזרחי, באתר ערוץ 7, 22 באוקטובר 2010
↑  הצעת חוק הצהרת הנאמנות למתאזרחים, באתר האגודה לזכויות האזרח
התחלה נוראה

| --- | --- |

 מידע כללי
 מאת:  דניאל הנדלר 
 איורים:  Brett Helquist 
 שפת המקור:  אנגלית 
 סוגה:  ספרות גותית, ספרות נוער 
 הוצאה
 הוצאה:  הרפר קולינס 
 תאריך הוצאה:  30 בספטמבר 1999 
 סדרה
 הספר הבא:  חדר הזוחלים 
 
התחלה נוראה (באנגלית: The Bad Beginning) הוא הספר הראשון מתוך סדרת הספרים סדרה של צרות, מאת למוני סניקט (דניאל הנדלר). הספר יצא לאור ב-30 בספטמבר 1999. בשנת 2004 יצא הסרט סדרה של צרות, המבוסס על ספר זה ושני הבאים אחריו בסדרה.
עלילה

בתחילת הספר, נמצאים האחים ויולט, קלאוס וסאני בודלר בחוף הים, כשהם פוגשים בחבר של הוריהם, מר פו, המספר להם שהוריהם מתו בשריפה שכילתה את ביתם וכל רכושם. בהיעדר קרוב משפחה לגור איתו, הילדים נשלחים לחיות עם הרוזן אולף, קרוב משפחה רחוק.
לאולף יש שכנה, שופטת במקצועה, שנקראת השופטת סטראוס. יש לה בית יפה עם ספרייה גדולה והיא מתנהגת בצורה יפה מאוד לילדי בודלר - עוזרת להם להכין ארוחה לעוזריו של אולף ומרשה להם לקחת ספרים מספרייתה ולהתארח אצלה.
אולף מתגלה כאיש חמדן ששואף להשיג את הירושה העצומה של משפחת בודלר. הוא מזניח את הילדים ומכריח אותם לבצע משימות רבות וקשות.
לאחר זמן מה הילדים הולכים לספר על זה למר פו. מר פו מסביר להם שעל פי החוק אולף יכול לגדל אותם בכל דרך שירצה.
בחלק אחד של הספר מתבקשים הילדים להכין ארוחה לאולף ולצוות שלו. הם מחליטים להכין ספגטי ברוטב, דבר שלא מרצה את אולף, אך כך הם יכולים להכיר את עוזריו האיומים : איש בעל קרסים במקום ידיים, איש שנראה לא גבר ולא אישה, גבר קירח עם אף ארוך ושתי נשים עם אבקה לבנה על פניהם.
לאחר מכן אולף מתנצל בפניהם. הוא מודיע לילדים שהוא מעלה מחזה חדש "הנישואים הנפלאים". הוא רוצה שוויולט תשחק את תפקיד הכלה בעוד הוא משחק בתפקיד החתן, ומספר להם שהשופטת סטראוס תגלם את השופטת שמחתנת את בני-הזוג.
באחד הימים לאחר מכן שהו האחים בביתה של השופטת סטראוס וקראו ספרים. כשהגיע האיש בעל ידי הקרסים, עוזרו של אולף, לקחתם, הספיק קלאוס להגניב עמו ספר העוסק בחוקי הנישואין. קלאוס קורא את הספר כל הלילה, ומגלה את תוכניתו של אולף. אולף מתכנן להתחתן עם ויולט דרך המחזה - מפני שעל פי חוק ויולט, בת ה 14, יכולה להתחתן באישור האפוטרופוס שלה. הוא גם מגלה שהכלה חייבת לחתום בכתב ידיה.
קלאוס סיפר לויולט על תוכניותיו של הרוזן, אך שהלכו אליו הוא הודיע כי חטף את סאני וכי יהרוג אותה במידה וויולט לא תשתף עמו פעולה. המחזה מתחיל, וברגע שאולף מודיע שוויולט והוא באמת נשואים, המחזה נעצר באמצע. 
ברגע שסאני חוזרת בבטחה משביו של אולף, ויולט חוזרת לבמה ומודיעה שהיא ימנית, אך חתמה עם ידה השמאלית - מה שאומר שהנישואים מבוטלים.
הרוזן אולף בורח, ולילדים שוב אין אפוטרופוס. השופטת סטראוס אומרת שהיא רוצה להיות האפוטרופוסית שלהם, אך מר פו מתערב ואומר שהאופוטרופוס חייב להיות קרוב-משפחה. הם עוזבים את השופטת ונוסעים עם מר פו לבנק כדי לחפש אפוטרופוס חדש.
הרולד הראשון, מלך אנגליה

הרולד הראשון "קל הרגליים" (1016 – 17 במרץ 1040) היה מלך אנגליה מ-1035 ועד מותו.
ביוגרפיה

הרולד היה בנו הבלתי-חוקי של המלך הדני קאנוט הגדול, שכבש את אנגליה. הוא כונה "קל-רגליים" בשל זריזותו וכישרונו כצייד.
אחיו למחצה של הרולד, הארדיקאנוט, שהיה בנם של קאנוט ואמה מנורמנדיה, נועד לרשת את כס המלוכה הדני וגם את האנגלי, אך לאחר מותו של קאנוט ב-1035, השתלט הרולד על אנגליה בכוח הזרוע, בזמן שאחיו שהה בדנמרק.
ב-1037 שב לאנגליה אלפרד, בנם של המלך אתלרד השני ואמה מנורמנדיה, יחד עם אחיו אדוארד, כדי להשיב לעצמו את כס המלכות. הרולד שבה את אלפרד, ניקר את עיניו ולאחר מכן הוציאו להורג, אך אדוארד הצליח להימלט.
הרולד לא נישא מעולם, אך היה לו בן בלתי-חוקי בשם אלפווין, שהיה לנזיר.
הרולד מת ב-1040, בדיוק בזמן שהארדיקאנוט תכנן פלישה לממלכת אנגליה. הוא נקבר בווסטמינסטר, אך מאוחר יותר הוציא הארדיקאנוט את גופתו מקברה והשליכה לביצה.
העגלה הירוקה (רומן)

|  מידע כללי |
| --- | --- |
 מאת:  אלכסנדר קוזאצ'ינסקי 
 שפת המקור:  רוסית 
 סוגה:  רומן 
 הוצאה
 תאריך הוצאה:  1938 
 
העגלה הירוקה (ברוסית: «Зелёный фурго́н») הוא רומן מאת הסופר הסובייטי א. ו. קוזאצ'ינסקי, שהביא לו את תהילתו. הרומן נכתב בשנת 1938 לבקשת חברו, הסופר המפורסם יבגני פטרוב.
העלילה מבוססת על אירועים אמיתיים, אבות טיפוס של הדמויות הראשיות היו א. ב. קוזאצ'ינסקי ויבגני פטרוב (שידוע ככותב משותף לספרים "שנים עשר הכיסאות" ו"עגל הזהב").
עלילה

בערב חורפי בשנת 1931, מועדון סופרים התארגן בעצמו בסנטוריום של העיר גגרה, בראשות הסופר המפורסם פטריקייב. ד"ר בויצ'נקו, חברו הטוב של פטריקייב, מציג את סיפורו בפני בית המשפט של מועדון, המספר על חיי מחלקת החקירות הפלילית באודסה בשנות העשרים, וממשיך לקרוא את עבודתו.
הסיפור מתרחש באודסה שלאחר המהפכה וסביבתה. ראש מחלקת המשטרה, הסטודנט לשעבר וולודיה, בן שמונה עשרה, מגיע לסוורינובקה. בהוראת ראש אגף המבצעים, הוא, יחד עם תושב המקום, השוטר הזוטר גרישצ'נקו וסוכן מהדרגה השנייה שסטקוב (שהיה מנטרל פצצות לפני המהפכה), נלחמים עם סוחרים מקומיים, גנבי סוסים ומחרחרי מלחמה. אבל וולודיה חולם על קריירה של שרלוק הולמס ובכל דרך מיישם את שיטותיו בחקירת כל העבירות הקטנוניות הללו.
אך עד מהרה נאלץ וולודיה לאתגר את ראש החבורה, פושע בכינוי "תולעת" - שמטיל אימה על כל העיר. החיפוש אחר השודדים מוביל אותו אל גנב סוסים נאה, בו וולודיה מזהה את החבר עמו שיחקו כדורגל לפני המהפכה.